דיונון רחב-זרוע

דיונון רחב-זרוע (שם מדעי: Sepia latimanus) הוא מין מסדרת הדיונונים המצוי בשוניות אלמוגים בימים רדודים טרופיים מים אנדמן ועד לחופי פיג'י ודרומה עד אוסטרליה. זהו מין הדיונון השני בגודלו לאחר המין דיונון אוסטרלי.

מאפיינים 
אורכו של דיונון זה עד 50 ס"מ ומשקלו עד 10 ק"ג. הוא בעל זרועות קצרות דמויות סנפירים עבים והם בעלי כפתורי הצמדה חזקים איתם הם נאחזים בטרף. הראש גדול והעיניים בעלי גוון בהיר. הגוף מוסווה ביעילות בסביבה והדיונון יכול להחליף את צבעיו במהירות ואפילו לשנות את צורת עורו המתקמטת כלפי מעלה. כך הוא משתלב בסביבה ונמנע מטורפים וכן אורב לטרפו. הדיונון נע בעזרת הנעה סילונית וגלימתו בעלת זוג כנפיים בקצה הגוף.

טרפו מורכב בעיקר מסרטנים וחסילונים שונים, בעיקר מהסוג Palaemon.

קישורים חיצוניים

הערות שוליים

בעלי חיים שתוארו ב-1832
טקסונים שתוארו בידי ז'אן רנה קונסטן קוי
דיונוניים
בעלי חיים באוקיינוס השקט